ລະເບີດແຕກຂຶ້ນ ຢູ່ບ້ານພັກ ຂອງເອກອັກຄະລັດຖະທູດ ອີຣ່ານ ໃນເຢເມັນ ສັງຫານ 2 ຄົນ
ບັນດາ​ເຈົ້າໜ້າ​ທີ່ອີຣ່ານ ກ່າວ​ວ່າ ​ເອກ​ອັກຄະ​ລັດຖະທູດອີຣ່ານ​ປະຈຳ​ເຢ​ເມັນ ທ່ານ Hossein Niknam ບໍ່​ໄດ້​ຮັບ​ບາດ​ເຈັບ​ໃນ​ການ​ໂຈມ​ຕີ​ຄັ້ງ​ນີ້.
ລົດບັນຈຸລະເບີດຄັນນຶ່ງ ໄດ້ແຕກຂຶ້ນ ຢູ່ທີ່ບ້ານພັກຂອງເອກອັກ ຄະລັດຖະທູດອີຣ່ານ ໃນນະຄອນຫລວງ ຂອງປະເທດເຢເມັນ ເຮັດໃຫ້ຢ່າງນ້ອຍ 2 ຄົນເສຍຊີວິດ ລະເບີດທີ່ແຕກຂຶ້ນ ໃນວັນພຸດມື້ນີ້ ໃນນະຄອນຫລວງ ຊານາອານັ້ນ ໄດ້ທະລຸຕຶກຫຼັງນຶ່ງຈົນເປັນຮູ ແລະ ເຮັດໃຫ້ຕຶກອື່ນໆ ໃນບໍລິເວນ ອ້ອມແອ້ມ ເສຍຫາຍຫລາຍຫລັງ ບັນດາເຈົ້າໜ້າທີ່ອີຣ່ານ ກ່າວວ່າ ເອກອັກຄະລັດຖະທູດອີຣ່ານ ປະຈຳເຢເມັນ ທ່ານ Hossein Niknam ບໍ່ໄດ້ຮັບບາດເຈັບໃນການໂຈມຕີຄັ້ງນີ້ ອົງການຂ່າວ IRNA ຂອງທາງການອີຣ່ານ ໄດ້ອ້າງຄຳເວົ້າຂອງໂຄສົກຍິງຈາກກະຊວງການຕ່າງປະເທດ ທ່ານນາງ Marziyeh Afkham ທີ່ກ່າວວ່າ ບັນດາພະນັກງານສະຖານທູດ ແມ່ນຢູ່ໃນ  ແລະ ວ່າທາງກະຊວງ ກຳລັງສືບສວນສອບສວນ ເຫດລະເບີດຄັ້ງນີ້ ບໍ່ມີຜູ້ໃດ ອອກມາອ້າງເອົາຄວາມຮັບຜິດຊອບ ໃນທັນທີນີ້ເທື່ອ